钦定古今图书集成/明伦汇编/氏族典/第314卷 > 《廖用贤尚友录》 > 彭眘
## 钦定古今图书集成/明伦汇编/氏族典/第314卷 > 《廖用贤尚友录》 > 彭眘

按《万姓统谱》：眘字季常，昆山人。为御史，执法不阿，受
知宣庙，数鞫疑狱，有绯衣之赐。时钞禁甚严，被命潜
行访之，获实以闻。边将有匿贡马者，亦命眘往察，遂
逮治其人，归诸京师。眘尝被诬，下法司鞫之，得白，宣
庙笑曰：“朕说小彭御史不爱钱，那有此耶？”后擢福建
左参政，寿逾九十。